2025eko Xilaba Bertsulari Xapelketa

**2025eko Xilaba Bertsulari Xapelketa** Zuberoa, Nafarroa Beherea eta Lapurdiko bertsolariak biltzen dituen Xilaba Bertsulari Xapelketaren zazpigarren edizioa izan zen. 2025eko azaroaren 8tik eta 2026ko urtarrilaren 31n bitartean jokatu zen eta finala Donibane Lohitzuneko Jai Alain jokatu zen .

Finalean, Maialen Hiribarrenek , Bertsularien Lagunak elkarteko zuzendariak, jantzi zion txapela Maddi Ane Txoperenari.

Xutik taldeak egina da Xilaba txapelketaren sintonia.

## Parte-hartzaileak 
Guztira 24 bertsolarik hartu zuten parte 2025eko txapelketan. Edizio honetan Amets Arzallusek eta Sustrai Colinak, biak txapeldun izandakoak, ez zuten parte hartu.

### Gai-jartzaileak 
# Amaia Castorene Luro
# Amaiur Lujanbio Agirre
# Antton Lannes Duhalde
# Aritz Bidegain Aire
# Joana Itzaina Malharin
# Xalbat Alzugarai Etxeberri
# Oihana Larrandaburu Goñi
# Ekhi Erremundegi Beloki
# Xabi Elgart

### Epaileak 
# Abel Zabala Elizazu
# Ainhoa Sarasua Laskarai
# Eneko Bidegain Aire
# Iban Thicoipe
# Lur Renteria
# Maialen Berra Zubieta
# Zuhaitz Olazabal Susperregui
# Ortzi Murua Berra
# Jon Garmendia Martinez "Txuriya"
# Ibai Lekuona Darceles

## Txapelketaren formatua 
Txapelketa 10 saioz osatu zen: lehen faseko lau kanporaketa, bigarren faseko hiru saio, bi final aintzineko eta finala.

### Lehen fasea 
#### Azaroak 8, Bidarte 
Lehenbiziko saioa Bidarteko Beheria Antzokian jokatu zen, 2025eko urriaren 8an eta Maddi Txoperena atera zen garaile.

Gai-emailea: Xalbat Alzugarai

#### Azaroak 15, Domintxaine 
Bigarren saioa Domintxaineko Herriko gelan jokatu zen, 2025eko urriaren 15ean. Miren Artetxe gailendu zen saio honetan.

Gai-emailea: Amaiur Lujanbio.

#### Azaroak 22, Ainhoa 
Hirugarren saioa Ainhoako Elkartetxean jokatu zen, 2025eko urriaren 22an. Ramuntxo Christy gailendu zen saio honetan.

Gai-emailea: Amaia Castorene

#### Azaroak 30, Ligi 
Laugarren saioa Ligiko Herriko gelan jokatu zen, 2025eko urriaren 30ean. Maddalen Arzallusek irabazi zuen saio hau.

Gai-emailea: Oihana Larrandaburu

### Lehen Faseko Sailkapena 
Fase honetako lehenbiziko 18 bertsolariak, ondoko faserako sailkatu ziren.

### Bigarren fasea 
#### Abenduak 6, Aiherra 
Bigarren faseko lehenbiziko saioa Aiherrako Denen etxean jokatu zen, 2025eko abenduaren 6an. Maddi Txoperena gailendu zen saio honetan.

Gai-emailea: Aritz Bidegain

#### Abenduak 13, Muskildi 
Fase honetako bigarren saioa Muskildiko Posonpesenean jokatu zen, 2025eko abenduaren 13an eta Miren Artetxe atera zen garaile.

Saioan eztabaida sortu zen Elixabet Etxandik oholtzan jertsea kentzean txistu egin zuenean. Etxandik berak publikoaren jokabide matxista salatu zuen agurrean, eta, horren ondorioz, Bertso Elkarteak manifestu bat egin zuen, adierazteko ez duela inolako erasorik onartzen eta “espazio seguru eta libreen” alde egingo duela.

Gai-emailea: Xabi Elgart

#### Abenduak 21, Hiriburu 
Bigarren faseko hirugarren eta azken saioa Hiriburuko La Perlen jokatu zen, 2025eko abenduaren 21ean. Aitor Servierrek irabazi zuen saio hau.

Gai-emailea: Antton Lannes

### Bigarren Faseko Sailkapena 
Fase honetako lehenbiziko 12 bertsolariak, final aintzinekoetarako sailkatu ziren.

### Final aintzinekoak 
#### Urtarrilak 10, Baigorri 
Lehenbiziko final aintzinekoa Baigorriko Plaza xokoan jokatu zen, 2026ko urtarrilaren 10ean eta Miren Artetxe gailendu zen.

Gai emailea: Joana Itzaina

#### Urtarrilak 17, Bardoze 
Bigarren final aintzinekoa Bardozeko Ezker paretan jokatu zen, 2026ko urtarrilaren 17an eta Maddi Ane Txoperenak irabazi zuen.

Gai emailea: Ekhi Erremundegi

### Finala 
#### Urtarrilak 31, Donibane Lohizune 
Finala Donibane Lohizuneko Jai Alain jokatu zen, 2026ko urtarrilaren 31n. Maddi Ane Txoperena atera zen garaile, buruz burukoan Maddalen Arzallusi gailendu ostean.

Lehenbiziko bost sailkatuek, 2026ko Bertsolari Txapelketa Nagusian parte hartzeko eskubidea lortu zuten. 

Gai emaileak: Amaia Castorene eta Aritz Bidegain.

### Txapelketako puntuazio onena lortu duten bertsoak 
**Zortziko handia**. Miren Artetxe 142.50 pt. Donibane Lohizuneko finalean.

Gaia: Azken urteetan, Marieniako proiektuaren kontra mobilizatu zirezte. Bukatu dira helegite aukera guziak. Gaur elkartu zirezte Kanboko lurretan. Oihal etxea muntatzen hasi zirezte. 

**Zortziko txikia.** Maddalen Arzallus 140.00 pt. Donibane Lohizuneko finalean.

Gaia: Hautetsiak zirezte. Gaur zuen herriko plazan libertimendua da. Arranguraturik jarri zirezte harmailetan.

**Puntu erantzunak.** Maddi Ane Txoperena 139.00 pt, Donibane Lohizuneko finalean.

Gaia: Garraio publikoa. 1. Autobusera gehio / igoko bagina 2. Leku guztietara / iristen ote da? 3. Mugitzeko beharra / daukagu gaur egun 

**Hamarreko txikia.** Maddi Ane Txoperena 144.50 pt, Donibane Lohizuneko finalean.

Gaia: Bikotea zirezte. Azkenaldian nehoiz baino gatazka gehiago sortu dira zuen artean. Lehen aldikotz, laguntza eskatzea erabaki duzue.

**6ko motza.** Maddi Ane Txoperena 141.00 pt, Donibane Lohizuneko finalean.

Gaia: Eskolako lagunak zirezte. Ikasturte honetan igerilekura joaten zirezten lehen aldia duzue. Aldageletan ondoan biluzi zirezte. Elkarren gorputzari begira jarri zirezte. 

**Ganbara.** Maddi Ane Txoperena 156.50 pt, Donibane Lohizuneko finalean.

Gaia: ADN frogaren emaitzak iritsi dira. Emaitza argia da.

## Babesleak 
Bizkaiko Bertsolari Txapelketaren babesleak:

* Euskal Kultur Erakundea
* Euskal Herria Hirigune Elkargoa

Elkarte Laguntzaileak

* Aizu Ametsa ikastola
* Donibaneko Ikastola
* Uhabia Ikastola
* Xarnegu Ikastola
* Amikuze Ikastola
* Xiberoko Ikastolak
* Belzuntze Aiherra
* Baigorriko ikastola
* Olhain Ikastola

Hedabide laguntzaileak:

* Argia
* Berria
* Euskal Irratiak
* Xorroxin Irratia
* Euskadi Irratia
* Hala Bedi Irratia
* Hamaika Telebista
* kazeta.eus
* Naiz Irratia
* kanaldude
* Herria euskal astekaria

## Erreferentziak 
## Kanpo estekak 
* Xilabaren webgunea